Family Guy

Ιστορία

Το πρώτο επεισόδιο της σειράς βγήκε στον αέρα το 1999 και οι πρώτες δυο σεζόν βγήκαν στον αέρα εκείνο τον χρόνο. Μετά όμως η διακοπή της σειράς ανακοινώθηκε, αλλά λόγω της αλλαγής της διοίκησης στην FOX και μετά από την κατακραυγή πολλών τηλεθεατών, η τρίτη σεζόν βγήκε στον αέρα μόνο για να ξαναδιακοπεί η σειρά. Το Family Guy ξαναβγήκε στην παραγωγή το 2004 δημιουργώντας άλλες δύο σεζόν (συνολικά πέντε) και μια ταινία που βγήκε κατευθείαν σε DVD πουλώντας 2.2 εκατομμύρια αντίτυπα, η ονομασία της ταινίας είναι Stewie Griffin: The Untold Story. Η έκτη σεζόν βγήκε στον αέρα το φθινόπωρο του 2007 και η έβδομη σεζόν  έχει βγει στον αέρα το φθινόπωρο του 2008. Η όγδοη σεζόν άρχισε στις 27 Σεπτεμβρίου 2009 και έκλεισε τον Μάιο του 2010.Η ένατη σεζόν άρχισε τον Σεπτέμβριο του 2010 και ολοκληρώθηκε στις 22 Μαίου το 2011 με την δέκατη σεζόν να ξεκινάει τον Σεπτέμβριο του ίδιου έτους και να ολοκληρώνεται στις 20 Μαίου.Με την απόφαση να συνεχισθεί η σειρά η ενδέκατη σεζόν πρόβαλε το πρώτο της επεισόδιο στις 30 Σεπτεμβρίου του 2012 και ολοκληρώθηκε στις 19 Μαίου.Η δωδέκατη και η δεκατητρίτη σεζον άρχισαν στις 29 και 28 σεπτεμβρίου αντίστοιχα το 2013 και το 2014 και τελείωσαν στις 18 και 17 μαίου αντίστοιχα το 2014 και το 2015.Τον Σεπτέμβριο του 2015 η σειρά πρόβαλε την δέκατηταρτη σεζον η οποια ολοκληρώθηκε στις 22 μαίου του 2016. Η δέκατηπεμπτη σεζον άρχισε στις 25 σεπτεμβρίου και συνεχίζεται μέχρι σήμερα αναμένοντας να ολοκληρωθεί τον Μάιο του 2017.

Κύριοι χαρακτήρες

Οι βασικοί χαρακτήρες της σειράς είναι ο Πήτερ Γκρίφιν (Peter Griffin), ένας αδέξιος αλλά καλοπροαίρετος υπάλληλος. Ο Πήτερ είναι Ιρλανδοαμερικανός που κατά την διάρκεια της σειράς ανακαλύπτει ότι έχει ρίζες από την Ισπανία, την Αφρική, το Μεξικό, την Σκωτία και από την Γερμανία. Αναγνωρίζεται εύκολα από το γέλιο του. Η γυναίκα του Λόις Γκρίφιν (Lois) είναι μια μητέρα, νοικοκυρά, που διδάσκει πιάνο και είναι μέλος της πλούσιας οικογένειας Pewterschmidt. Στο 2ο επεισόδιο της όγδοης σεζόν αποκαλύπτεται ότι η μητέρα της, Barbara Pewterschmidt ήταν επιζήσασα του  Ολοκαυτώματος κάτι που κάνει την Lois τυπικά Εβραία. Ο Πήτερ και η Λόις έχουν 3 παιδιά: την έφηβη κόρη τους Μεγκ Γκρίφιν (Meg) που είναι συνήθως το άτομο που κοροϊδεύουν περισσότερο εξαιτίας της μοναξιάς και της χαμηλής δημοτικότητας της, το δεύτερο παιδί είναι ο χαζός και αδέξιος Κρίς Γκρίφιν (Chris) επίσης χαμηλής δημοτικότητας στο σχολείο, που σε πολλές περιπτώσεις μοιάζει με την νεαρή έκδοση του πατέρα του και το τρίτο παιδί είναι το διαβολικά κακό και ιδιοφυές μωρό ο Στιούη Γκρίφιν (Stewie) που επιζητεί την κατάκτηση του κόσμου και τον θάνατο της μητέρας του. Ο Μπράιαν (Brian) είναι ένας σκύλος που περπατάει στα δύο πόδια, πίνει Μαρτίνι, έχει το δικό του αμάξι και συμμετέχει σε ανθρώπινες συζητήσεις.

Περιοδικοί χαρακτήρες

Η οικογένεια των Γκρίφιν έχει μερικούς γείτονες που είναι οι περιοδικοί χαρακτήρες της σειράς: τον παραπληγικό αστυνομικό Τζο Σουάνσον (Joe Swanson) που είναι παντρεμένος στην μονίμως έγκυο γυναίκα του Μπόνυ (Bonnie) και ο σεξομανής πιλότος Γκλέν Κουάγκμαιρ (Glenn Quagmire) που κυνηγάει την Λόις και σχεδόν κάθε θηλυκό που θα εμφανιστεί μπροστά του, όταν ερεθίζεται σεξουαλικά ο Γκλέν λέει δυο πολύ γνωστές για τους θεατές εκφράσεις, το "Giggity-giggity-goo!" καθώς και το "All right!". Κάποιο άλλοι χαρακτήρες είναι ο Κλίβλαντ Μπράουν (Cleveland Brown), ο μαύρος γείτονας των Γκρίφιν ο οποίος ήταν παντρεμένος με την Λορρέτα Μπράουν (Loretta Brown) και μαζί έχουν ένα παιδί τον Κλίβλαντ Τζούνιορ (Cleveland Jr.). Ο Κλίβλαντ στην αρχή της όγδοης σεζόν φεύγει από το Κουάχογκ αρχίζωντας το δικό του αδελφικό σόου με τίτλο The Cleveland Show. Οι δημοσιογράφοι που εμφανίζονται είναι ο Τομ Τάκερ (Tom Tucker) και Νταιάν Σήμονς (Diane Simmons) καθώς η Γιαπωνέζα δημοσιογράφος Τρίσα Τακανάουα (Trisha Takanawa) και ο μετεωρολόγος Όλυ Γουίλιαμς (Ollie Williams). Ενάς από τους πιο διασκεδαστικούς χαρακτήρες είναι ο δήμαρχος Άνταμ Γουέστ (Adam West) ο οποίος "δανείζεται" την φωνή και την εμφάνιση του ίδιου του Άνταμ Γουέστ που έγινε γνωστός ως πρωταγωνιστής της τηλεοπτικής σειράς Batman (1966-1968) και ως "φωνή" του Μπάτμαν σε πολλές τηλεοπτικές παιδικές σειρές.. Ο Βραβευμένος με Όσκαρ ηθοποιός Τζέιμς Γουντς έχει κάνει οκτώ guest εμφανίσεις στη σειρά ως μια φανταστική εκδοχή του εαυτού του.
Ακόμα μερικοί είναι ο παιδόφιλος Χέρμπερτ (Herbert), η “Κακία” μαϊμού (Evil Monkey) στην ντουλάπα του Κρίς και ο Θάνατος (Death).

Επεισόδια

Για την μισή πρώτη σεζόν οι συγγραφείς προσπαθούσαν να βάλουν της λέξεις "Θάνατος" (death) και "φόνος" (murder) σε κάθε τίτλο επεισοδίου για να κάνουν τους τίτλους να μοιάζουν με παλιές ραδιοφωνικές εκπομπές μυστηρίου. Στην επεξήγηση που υπήρχε στο DVD για το επεισόδιο "Death has a Shadow", ο δημιουργός Σέθ Μακφάρλειν είπε ότι οι συγγραφείς σταμάτησαν να το κάνουν αυτό γιατι είχαν αρχίσει να μπερδεύουν τα επεισόδια. Από το επεισόδιο "A Hero Sits Next Door" οι τίτλοι των επεισοδίων άρχισαν να αφορούν την υπόθεση κάθε επεισοδίου.

Crossover με τους Σίμπσονς

Ανακοινώθηκε ότι ένα επίσημο επεισόδιο με τίτλο The Simpsons Guy που θα περιείχε ένα επίσημο crossover επεισόδιο με τους Σίμπσονς θα έκανε πρεμιέρα το 2014. Το επεισόδιο προβλήθηκε στις 8 Σεπτεμβρίου του 2014.

Επίκριση

Η σειρά έχει δεχθεί άσχημη κριτική για το γεγονός ότι πολλά αστεία μοιάζουν με αυτά των Σίμπσονς, μια άλλη σειρά κινουμένων σχεδίων της FOX.
Η σειρά επίσης χλευάστηκε σε ένα διπλό επεισόδιο του South Park, αποκάλεσαν την σειρά και τα αστεία της εναλλακτικά και τελείως άσχετα με την υπόθεση του επεισοδίου.
Διάφοροι σχεδιαστές κινουμένων σχεδίων έχουν δηλώσει πως "Αν είσαι παιδί και θέλεις να ζωγραφίσεις, όταν θα δείς το Family Guy δεν θα χρειαστεί να στοχεύσεις ψηλά. Μπορείς να ζωγραφίσεις το Family Guy ακόμα και αν είσαι 10 χρονών. Τα επίπεδα είναι εξαιρετικά χαμηλά".
Η έφεση του σόου στο να κάνει ασεβές χιούμορ, δημιούργησε αντιπαράθεση πάνω σε μια σκηνή όπου ο Πήτερ Γκρίφιν χορεύει, σε κλασσικό μουσικό στύλ, γύρω από το κρεβάτι ενός άνδρα με προχωρημένο AIDS, για να του χορηγήσει την διάγνωση με ένα τραγούδι.